Firmaet, som het (UAP) da det ble stiftet i 1966, produserte Dacia-biler ved fabrikken i Colibași (som per 2018 er en del av byen Mioveni), i nærheten av Pitești, som begynte å produsere biler i 1968. Fabrikken var en viderføring av «Vasile Tudose»-fabrikken, som ble stiftet i 1952, og som for det meste produserte bildeler for rumenske lastebiler som ble produsert i Brașov. De første Dacia-modellene, av typen (Renault 8 bygget under lisens), ble først produsert i august 1968. Til å begynne med, bestod produksjonen av å sette sammen og male karosseriet som ble laget i Frankrike, montere delene som ble tilsendt fra Frankrike og teste bilene før de forlot fabrikken. I de tre første årene produserte fabrikken 37 546 biler, som ble solgt for 55 000 lei. Dens maksimalhastighet var 132 km/time og den brukte 7 liter bensin/100km. Et begrenset antall (under 100 stykker) av modellen Dacia 1100S, som hadde to par lys og en kraftigere motor og som ble brukt som politibiler og i rally, ble også produsert.